Diari Oficial de la Generalitat Valenciana


Sumari del DOGV 4393, del 05-12-2002 (2002/13092)

DECRET 195/2002, de 3 de desembre, del Govern Valencià, pel qual s'establixen ajudes per a pal·liar els danys produïts per les tempestes patides durant els mesos de juliol, agost i setembre del 2002, que han afectat diversos municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/13914


Data del document
:   03-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * ajuda a l'agricultura
    * catàstrofe agrícola
    * inundació
    * suport econòmic
    * ajuda pública

DECRET 195/2002, de 3 de desembre, del Govern Valencià, pel qual s'establixen ajudes per a pal·liar els danys produïts per les tempestes patides durant els mesos de juliol, agost i setembre del 2002, que han afectat diversos municipis de la Comunitat Valenciana. [2002/13659]
  
Durant els mesos de juliol, agost i setembre del 2002, la Comunitat Valenciana s'ha vist afectada per diversos fenòmens tempestuosos, els quals van anar acompanyats d'un intens acompanyament elèctric, així com de forts vents, pluja i pedra.
  
Estos fenòmens tempestuosos, en alguns casos d'inusitada intensitat, han produït perjuís en infraestructures públiques, com ara camins i séquies, a paratges amb forts desnivells, així com la destrucció de collites, i han arribat en algunes zones a provocar danys en branques i troncs de diferents espècies arbòries.
  
Davant d'esta situació, el Govern Valencià ha decidit establir mesures de caràcter excepcional, consistents en ajudes econòmiques que pal·lien, en la mesura que es puga, els greus efectes produïts i permeten la recuperació econòmica de les explotacions afectades.
  
En virtut d'això, a proposta de la consellera d'Agricultura, Pesca i Alimentació i després de la deliberació del Govern Valencià, en la reunió del dia 3 de desembre de 2002,
  
DECRETE
  
Article 1
  
El Govern Valencià, per mitjà de la Conselleria d'Agricultura, Pesca i Alimentació, concedirà ajudes econòmiques als titulars d'explotacions agràries en què hagen resultat greument afectades les espècies arbòries, en la seua fusta, per les diverses tempestes esdevingudes durant els mesos de juliol, agost i setembre del 2002, sempre que es troben situades als termes municipals que figuren en l'orde posterior de la Conselleria d'Agricultura, Pesca i Alimentació.
  
Article 2
  
Els auxilis econòmics tenen per objecte contribuir a la recuperació de les explotacions agràries afectades, mitjançant:
  
- Subvenció al cost dels productes utilitzats en els tractaments realitzats per a previndre la possible via d'entrada d'infeccions en les plantacions.
  
- Subvenció a la substitució de l'arbratge que s'haja vist greument afectat i que requerisca la seua substitució.
  
- Subvenció a la substitució dels mitjans de protecció faltada de línia d'assegurança agrària.
  
Article 3
  
L'import de l'ajuda serà el de la totalitat dels gastos de recuperació que figuren en la factura corresponent, amb els màxims establits en l'article 4. Els imports seran acumulables.
  
Quan les ajudes corresponguen a la substitució dels mitjans de protecció faltada de línia d'assegurança agrària, s'haurà d'acreditar que la coberta a substituir presenta una antiguitat inferior a quatre anys, mitjançant factura justificativa de la reposició anterior.
  
Article 4
  
Els imports màxims de subvenció per a les diverses actuacions seran els següents:
  
Per la compra de productes fungicides i cicatritzants:
  
Cultiu Euros/ha
  
Cítrics 40,00
  
Oliverar 15,00
  
Fruiter regadiu 35,00
  
Fruiter secà i ametler 15,00
  
Altres 30,00
  
B) Per a la reposició d'arbres molt seriosament afectats: 30,00 euros/plançó.
  
C) Per substitució de mitjans de protecció: 3,60 euros/m2.
  
Article 5
  
Les obligacions econòmiques generades en el present decret seran imputades al programa 714.20, d'acord amb el que assenyala l'apartat 2 de l'article 17 del capítol IV de la Llei 10/2001, de 27 de desembre, de Pressuposts de la Generalitat Valenciana per al exercici 2002, on s'indica la relació de crèdits per a gastos de reconeixement preceptiu, entre els quals figuren els crèdits destinats a la cobertura i reparació dels danys en les explotacions agràries i ramaderes derivats de les inclemències meteorològiques, en els térmens que el Govern Valencià establirà per a cada supòsit, i que s'arrepleguen en les línies de subvenció T1698000, ?Protecció de la renda dels agricultors?, i T1957000, ?Ajudes reposició béns capital afectats adversitats?, incloses en els annexos de transferències corrents i de capital, respectivament.
  
DISPOSICIONS FINALS
  
Primera
  
Es faculta la consellera d'Agricultura, Pesca i Alimentació per al desplegament del present decret.
  
Segona
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 3 de desembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
La consellera d'Agricultura, Pesca i Alimentació,